**Priporočila za zaposlene, ki načrtujejo pot v tujino (bodisi službena ali zasebna pot)**

Spoštovani sodelavci,

Zaposlenim trenutno odsvetujemo potovanja na območja, kjer je prisoten koronavirus. Tukaj bi posebej izpostavili področja, ki jih na svojih spletnih straneh izpostavlja in sproti dopolnjuje podatke NIJZ. O morebitnih novih žariščih po svetu spremljajte podatke na spletni strani https://www.nijz.si/sl/pojav-novega-koronavirusa-2019-ncov. O smiselnosti potovanja na ostale lokacije po svetu, izven za zdaj znanih žarišč, naj se odloči vsak posameznik sam.

V kolikor se boste odločili za potovanje v tujino, upoštevajte preventivne ukrepe:

- Pogosto si z vodo in milom umivajte roke.

- V primeru, da voda in milo nista dostopna, za razkuževanje rok uporabljajte namensko razkužilo za roke. Vsebnost alkohola v razkužilu za roke naj bo najmanj 60 %.

- Ne dotikajte se oči, nosu in ust.

- Poskrbite za redno zračenje prostorov.

- Izogibajte se prireditvam in dogodkom, kjer je prisotno večje število oseb.

- Izogibajte se stikom z bolnimi osebami. Tesni stik pomeni stik z osebami, ki sedijo na 2 sosednjih sedežih poleg bolnika v vseh smereh (levo ali desno od bolnika, pred ali za bolnikom).

- Enako obnašanje velja tudi na letališčih in letalih.

V kolikor v času vašega bivanja v tujini na tem območju potrdijo večje število novo zboleli oseb za COVID-19, ob povratku domov ravnajte skladno s »Priporočili za zaposlene, ki se vračajo iz tujine«.

Z lepimi pozdravi,

Dekan